ГОДИШЕН ОТЧЕТ

за дейността на читалището и библиотеката при

НЧ „ПРОСВЕТА-1929“ с. КЪТИНА

2021г. беше трудна за всички.Пандемията и всички взети мерки се отразиха и на нашата работа, която беше подчинена на следните:

ОСНОВНИ ЗАДАЧИ

* Да спомага за изграждане ценностната система ъ децата и младежите
* Пропагандиране на библиотечния фонд и задържане на читателите при необичайните условия на пандемия
* Провеждане на мероприятия, посветени на годишнини и бележити дати, изготвяне на табла и четене на произведения, най-вече онлайн.
* Да поддържа и обогатява материалната база

ОБЩИ СВЕДЕНИЯ

В края на 2021г. библиотеката разполага с 10 590 библиотечни документа и е разположена на 40м2, като почти 100% от тях са заети със стелажи с библиотечния фонд, един лаптоп и бюро за библиотекаря. Разполагаме със салон 100места и сцена..

РАБОТНО ВРЕМЕ

9:30ч. – 17“:30ч. от понеделник до петък

ОБСЛУЖВАНЕ НА КЛИЕНТИ

През 2021г. регистрираните читатели са 85, като до 14г са 51, и над 14г. са 34. През тази година не увеличихме читателите, но и това, което постигнахме в необичайната обстановка, свързана с COVID 19 е задоволителна.

Имаше случаи, когато библиотечните документи се поръчваха на лично съобщение и се разнасяха по домовете, но важното е, че запазихме желанието на децата да прочетат текст на хартия.

Продължихме с проучването на читателските интереси.

ЗАЕТИ БИБЛИОТЕЧНИ ДОКУМЕНТИ

През 2021г. заетия брой на библиотечните документи е сравнително малък – 434, предимно художествена литература, както детска, така и за възрастни. От отрасловата литература по- голям е интереса към История и География.

Не трябва да забравяме обаче, че 2021г. беше година на lockdown, онлайн училище пазаруване и… концерти, което е валидно и за библиотеките и четенето на книги.

СПРАВОЧНО-БИБЛИОГРАФСКА И ИНФОРМАЦИОННА РАБОТА

Справочно-библиографската и информационна работа е важна и неразделна част от работата на библиотеката. Една от задачите на библиотекаря като информационен работник е всяко запитване отправено от читател или жител на Кътина да бъде изпълнено с точност. Освен чрез книгите и справочната сбирка се използва и необятната информация от интернет, за да задоволим читателските търсения. Организирахме онлайн рецитиране на стихове по повод Деня на детската книга, предавани рисунки, оценени от жури за 01 Юни с раздадени награди.

МАСОВА РАБОТА С ЧИТАТЕЛИТЕ

Масовите мероприятия са само 12, подчинени на бележити дати и годишнини. Започваме със Сурва, деня на лозаря и винаря Трифон Зарезан, като зарязването беше в Кътински дом, където стария Трифон заряза и предаде на новия Трифон бъклица и ножица, както повелява традицията. Поздравихме хората с видеото, направено от зарязването.. Предимно с видеа представяхме автобиографии на видни българи/ Ботев, Левски/ и произведения от бележити автори /Ботев, Вазов, Йовков/. В кръжока „Направи си сам“ изработихме мартеници за децата от детската градина и жителите на село Кътина, вързани лично от самата Баба Марта. Организирахме онлайн четене на стихове по повод международния ден на детската книга – 02.04.Всички участници получиха награди. За деня на детето – 01.06 клоуни посетиха детската градина и зарадваха децата с подаръци и балони.. Всяко дете, което срещнахме получи балон и ни отговори с усмивка. За 15.09 поздравихме бъдещите първолаци с тетрадка, книжка и пожелание да са отлични ученици и добри хора. 01.10 – световния ден на възрастните хора, международния ден на кафето, ден на поезията и музиката в салона на читалището проведохме среща на чаша кафе между възрастните ни гости и поетесата Недялка Сергеева докато четохме нейни стихове. За 21.11.изработихме и разпратихме поздравителни картички на многодетни семейства и семейства с новородени бебета. В кръжока по „Направи си сам“, но не на сбирки в читалището, а от вкъщи се изработваха различни предмети, който използвахме като подаръци и награди. От тях продавахме на благотворителния Коледен базар 20-23.12г., а средствата бяха предадени за лечението на Мелани. На Коледния празник „На мегдана“, на 23.12 с томбола с награди и програма участваха малки и големи. С чаша топла напитка (чай, вино) и много настроение си пожелахме весело посрещане на коледните и новогодишни празници и да бъдем здрави и по-добри. На 25.12 25тима коледари разнесоха божията благослов за здраве, мир, любов..

Новите ни книги през 2021г. не бяха много, но отговарят на нуждите на читателите. Заведени са в инвентарната книга, каталогизирани са, подредени и правилно съхранени за удобство на читателите.

Катя Василева, секретар - библиотекар

**ПЛАН**

**НЧ "ПРОСВЕТА-1929" - с. КЪТИНА**

През 2022г.работата ще бъде подчинена на следните основни задачи:

- опазване и пропагандиране на библиотечния фонд и привличане на нови читатели, въпреки и по време на епидемия

- провеждане на мероприятия, посветени на годишнини и бележити дати и събития

- спортни и културни мероприятия, празници и събори, и всичко това само ако обстановката го позволява.

ОБСЛУЖВАНЕ НА ЧИТАТЕЛИ

През 2022г. библиотеката ще работи за задържане на максимален брой от досегашните читатели и привличане на нови такива.

Ще продължава работата с децата от местната детска градина, като се постараем да ги привлечем за бъдещи постоянни читатели и да будим у тях любов към книгата, всичко това, съобразено с необичайната обстановка.

ЗАЕТИ БИБЛИОТЕЧНИ ДОКУМЕНТИ

Постоянна задача на библиотеката е увеличаване на книгораздаването. С ползването на услугите на интернет се стремим да допълваме пропуските в доокомплектоването на библиотечния фонд. Тематичните табла ще са един от начините на разкриване на този фонд през погледа на читателите като увеличаваме техния брой и броя на заетите библиотечни документи, а посредством сбирките на школи, клубове и кръжоци, да създаваме интерес към книгата.

СПРАВОЧНО-БИБЛИОГРАФСКА И ИНФОРМАЦИОННА РАБОТА

Справшчно-библиографската и информационна работа на библиотеката и през предстоящата година ще бъде една от основните задачи. Ползването на интернет ще улеснява и задоволява читателските търсения.

КУЛТУРНО-МАСОВА РАБОТА

И през 2022г. библиотеката ще продължи да обединява образованието и културата в библиотечното обслужване и утвърждаването и като значим център на културния и образователния живот на жителите на с. Кътина. Приоритет е насърчаването на четене, организиране и провеждане заедно с клубове и кръжоци на различни културни и образователни прояви за деца до 14г., ученици, студенти и хора от всички възрасти и работническа класа.

Със стих, песен, приказки, игри, спортни мероприятия ще се стараем да направим пълноценен и разнообразен живота на малки, големи и още по-големи.

Катя Василева, секретар- библиотекар

**УСТАВ НА НАРОДНО ЧИТАЛИЩЕ**

**У     С     Т     А     В**

**НА  НАРОДНО ЧИТАЛИЩЕ „ПРОСВЕТА-1929“ с.КЪТИНА**

**І. ГЛАВА ПЪРВА. ОБЩИ ПОЛОЖЕНИЯ.**

Чл.1. С този устав се урежда учредяването, устройството, управлението, дейността, имуществото, финансирането, издръжката и прекратяването на  Народно читалище ,,Просвета -1929.”,с.Кътина район „Нови Искър“, общ.Столична, обл.София-град

Чл. 2. (1) Народно  читалище ,,Просвета-1929” с.Кътина е традиционно самоуправляващо се културно – просветно сдружение на жителите от с.Кътина , което изпълнява и държавни културно-просветни задачи. В неговата дейност могат да участват всички физически лица без ограничения и без оглед на възраст, пол, политически и религиозни възгледи, и етническо самосъзнание.

(2)Читалището е юридическо лице с нестопанска цел с наименование ,,Просвета-1929” . То е създадено и функционира на основание на Закона за народните читалища, Закона за юридическите лица с нестопанска цел и този устав.

(3)Народно читалище ,,Просвета-1929” има за седалище Кътина община Столична , където се намира и адреса на управлението му: обл. София, община Столична , с.Кътина, ул.,,Площада”.№1 .

Чл. 3. (1)  Целта на читалището е да задоволява потребностите на местното население, свързани със:

1. развитие и обогатяване на културния живот, социалната и образователна дейност в

с.Кътина ;

2. запазване на  обичаите и традициите на българския народ;

3. разширяване на знанията на гражданите и приобщаването им към ценностите и постиженията на науката, изкуството и културата;

4. възпитаване и утвърждаване на националното самосъзнание;

5. осигуряване на достъп до информация;

(2) **За постигане на целта по ал.1, читалището извършва следните основни дейности:**

1. урежда и поддържа библиотека ;

2. създава и поддържа  електронни информационни мрежи;

3. развива и подпомага любителското художествено творчество;

4. организира школи, кръжоци, курсове, клубове, празненства, концерти, чествания  и младежки дейности;

5. събира и разпространява знания за родния край;

6. създава, съхранява и популяризира музейни и други сбирки;

7. извършва допълнителни дейности и услуги, свързани с предмета на основната му дейност, които не противоречат на Закона за народните читалища, Закона за юридическите лица с нестопанска цел и този устав, като използва приходите от тях за постигане на определените в устава му цели. НАРОДНО  ЧИТАЛИЩЕ ,,Просвета-1929” с.Кътина **не разпределя печалба!**

9.  НАРОДНО  ЧИТАЛИЩЕ  ,,Просвета-1929с.Кътина може да участва в читалищни сдружения за постигане на целите, които си е поставило.

**ІІ. ГЛАВА ВТОРА. УЧРЕДЯВАНЕ /ПРЕОБРАЗУВАНЕ/.**

**Чл. 4.** (1) Читалище могат да учредят /преобразуват/ най-малко 50 дееспособни физически лица за селата или 150 дееспособни физически лица за градовете, които вземат решение на учредително събрание.

  (2) Учредителното събрание приема устава на читалището и избира неговите органи. Уставът урежда:

1. наименованието;

2. седалището;

3. целите;

4. източниците на финансиране;

5. органите на управление и контрол, техните правомощия, начина на избирането им, реда за свикването им и за вземане на решения;

 6. начина за приемане на членове и прекратяване на членството, както и реда за определяне на членския внос.

**Чл. 5.** (1)Читалището придобива качеството на юридическо лице с вписването му в регистъра на организациите с нестопанска цел на Софийски градски съд, в чийто район е седалището на читалището.

(2) Вписването на читалищата в регистъра на Софийски градски съд, се извършва без такси по писмена молба от настоятелството, към която се прилагат:

1. протоколът от учредителното събрание;

2. уставът на читалището, подписан от учредителите;

3. нотариално заверен образец от подписа на лицето, представляващо читалището, и валидният печат на читалището.

(3) В регистъра се вписват:

1. наименованието и седалището на читалището и източникът на първоначалното му финансиране;

2. уставът;

3.имената на членовете на настоятелството и на проверителната комисия на читалището;

4. името и длъжността на лицето, което представлява читалището;

5. настъпилите промени по т.1 – 4.

(4) Всяка промяна в обстоятелствата по ал.3 трябва да бъде заявена в 30-дневен срок от възникването й.

**ІІІ. ГЛАВА ТРЕТА. ЧЛЕНСТВО В ЧИТАЛИЩЕТО.**

**Чл. 6.** Членството в читалището е свободно за всички дееспособни граждани без ограничения, щом те работят за постигане на целите на читалището и защитават неговите интереси.

**Чл. 7.** (1) Членовете на читалището са: индивидуални, колективни и почетни.

(2) Индивидуалните членове на читалището са български граждани. Те са действителни  и спомагателни:

1. Действителни индивидуални членове на читалището могат да бъдат всички дееспособни, непоставени под запрещение лица навършили 18 години, които участват в дейността на читалището, редовно плащат членски внос, определен с решение на Общото събрание и имат право да избират и да бъдат избирани в неговите органи.

2. Спомагателни индивидуални членове на читалището са всички дееспособни, непоставени под запрещение лица, които не са навършили 18 години и работят за постигане на целите на читалището. Те могат да бъдат освободени от плащането на членския внос или да го заплащат в намалени размери, съобразно решенията на настоятелството. Спомагателните индивидуални членове на читалището нямат право да избират и да бъдат избирани в органите на ръководството на читалището. Те имат право на съвещателен глас.

(3) Колективните членове съдействат за осъществяване целите на читалището, подпомагат дейностите, поддържането и обогатяването на материалната база и имат право на един глас в общото събрание. Колективни членове могат да бъдат: професионални организации; стопански организации; търговски дружества; кооперации и сдружения; културно-просветни и любителски клубове и творчески колективи.

(4) Почетни членове могат да бъдат български и чужди граждани с изключителни заслуги за читалището.

**Чл. 8.** (1)  Кандидатите за действителни индивидуални членове подават писмено заявление до настоятелството на читалището, с което декларират, че желаят да станат членове на читалището, че познават и приемат устава на читалището и ще работят за постигане на неговите цели.

(2)  Кандидатурите се гласуват на заседание на настоятелството.

(3)  Приетият за действителен член на читалището плаща членския си внос по ред определен от настоятелството.

**Чл. 9.** При условията на чл. 11, ал. 3 от Закона за народните читалища, в читалището могат да  членуват колективни членове. Те се приемат по писмено заявление на упълномощен предсавител на кандидатите за колективно членство и имат право на един глас.

**Чл. 10.** Колективни членове могат да бъдат:

1. професионални организации;

2. стопански организации;

3. търговски дружества;

4. кооперации и сдружения;

5. културно-просветни и любителски клубове и творчески колективи.

**Чл. 11.** (1)  Лицата, които имат особени заслуги към читалището се обявяват за почетни членове по  решение на Общото събрание, по предложение на настоятелството или от членовете на читалището.

     (2)  На лицата по предходния член настоятелството издава съответните удостоверения.

**Чл. 12.** (1) Членовете на читалището имат право да:

1. участват в управлението на читалището

2. получават улеснен достъп до всички читалищни форми на дейност и прояви по ред определен от настоятелството;

3. ползват с предимство културно - просветните форми на читалището;

4. получават всякаква информация относно дейността на читалището и упражняват контрол  върху нея.

      (2) Членовете на читалището са длъжни:

1. да спазват устава на читалището и решенията на неговите членове;

2. да плащат лично членския си внос;

3. да участват в дейността на читалището;

4. да опазват имуществото и доброто име на читалището, както и да не уронват неговия престиж.

**Чл. 13.** (1) Членството в читалището може да се прекрати с решение на общото събрание, взето с ¾ мнозинство от общия брой на членовете в същото, когато член на читалището нарушава грубо настоящия устав и решенията на органите на Народно Читалище ,,Просвета-1929” или работи срещу неговите цели и интереси и му е причинил значителни вреди.

(2) Членството се прекратява и на основание отпадане:

1. при невнасяне на членски внос;

2. при неучастие в три последователни заседания на Общото събрание;

3. при системно неизпълнение на задължението за участие в дейността на читалището

4. по желание на самия член с писмено заявление до настоятелството, както и при прекратяване или преобразуване на колективен член.

**ІV. ГЛАВА ЧЕТВЪРТА. ОРГАНИ НА УПРАВЛЕНИЕ НА ЧИТАЛИЩЕТО.**

**Чл. 14.**  Органи на читалището са общото събрание, настоятелството и проверителната комисия.

**Чл. 15.** (1) Върховен орган на читалището е общото събрание.

 (2) Общото събрание на читалището се състои от всички членове на читалището, имащи право на глас.

**Чл. 16.** (1) Общото събрание:

1. изменя и допълва устава;

2. избира и освобождава членовете на настоятелството, проверителната комисия и председателя;

3.  приема вътрешните актове, необходими за организацията на дейността на читалището;

4. изключва членове на читалището;

5. определя основни насоки за дейността на читалището;

6. взема решение за членуване или за прекратяване на членството в читалищно сдружение;

7. приема бюджета на читалището;

8. приема годишния отчет;

9. определя размера на членския внос;

10. отменя решения на органи на читалището;

11. взема решения за откриване на клонове на читалището след съгласуване с общината;

12. взема решение за прекратяване на читалището;

13. взема решение за отнасяне до съда на незаконосъобразни действия на ръководството или отделни читалищни членове.

14. взема решения за участие на читалището в читалищни сдружения.

      (2) Решенията на общото събрание се вземат с явно гласуване и са задължителни за другите органи на читалището.

**Чл. 17.** (1) Редовно общо събрание на читалището се свиква от настоятелството най-малко веднъж годишно. Извънредно общо събрание може да бъде свикано по решение на настоятелството, по искане на проверителната комисия или на една трета от членовете на читалището с право на глас. При отказ на настоятелството да свика извънредно общо събрание, до 15 дни от постъпването на искането проверителната комисия или една трета от членовете на читалището с право на глас могат да свикат извънредно общо събрание от свое име.

(2) Поканата за събрание трябва да съдържа дневния ред, датата, часа и мястото на провеждането му. Тя трябва да бъде получена срещу подпис или връчена не по-късно от 7 дни преди датата на провеждането. В същия срок на вратата на читалището и на други общодостъпни места в населеното място, трябва да бъде залепена покана за събранието.

(3) Общото събрание е законно, ако присъстват най-малко половината от имащите право на глас членове на читалището. При липса на кворум събранието се отлага с един час. Тогава събранието е законно, ако на него присъстват не по-малко от една трета от членовете при редовно общо събрание и не по-малко от половината плюс един от членовете при извънредно общо събрание.

(4) Решенията по чл.16, ал.1, т.1, 4, 10, 11 и 12 се вземат с мнозинство най-малко две трети от всички членове. Останалите решения се вземат с мнозинство повече от половината от присъстващите членове.

(5) Две трети от членовете на общото събрание на народното читалище могат да предявят иск пред окръжния съд по седалището на читалището за отмяна на решение на общото събрание, ако то противоречи на закона или устава.

**Чл. 18.** (1) Изпълнителен орган на читалището е **настоятелството**, което се състои от седем членове, избрани за срок до 3 години. Същите не трябва да имат роднински връзки по права и съребрена линия до четвърта степен.

(2) Настоятелството:

1. свиква общото събрание;

2. осигурява изпълнението на решенията на общото събрание;

3.Внася в общото събрание проект за бюджет на читалището и утвърждава щата му;

4. Подготвя и внася в общото събрание отчет за дейността на читалището;

5. назначава секретаря на читалището и утвърждава длъжностната му характеристика.

(3) Настоятелството взема решение с мнозинство повече от половината от ченовете си.То  само определя реда на своята работа.

**Чл. 19.** (1) Председателят на читалището е член на настоятелството и се избира от общото събрание за срок до 3 години.

    (2) Председателят:

1.организира дейността на читалището съобразно закона, устава и решенията на общото

събрание;

2.представлява читалището;

3.свиква и ръководи заседанията на настоятелството и председателства общото събрание;

4.отчита дейността си пред настоятелството;

5.сключва и прекратява трудовите договори със служителите съобразно бюджета на

читалището въз основа решение на настоятелството.

**Чл. 20.** (1)Секретарят на читалището:

1.организира изпълнението на решенията на настоятелството;

2. организира текущата основна и допълнителна дейност;

3. отговаря за работата на щатния и хонорувания персонал;

4. представлява читалището заедно и поотделно с председателя.

(2) Секретарят не може да е в роднински връзки с членовете на настоятелството и на проверителната комисия по права и по съребрена линия до четвърта степен, както и да бъде съпруг/съпруга на председателя на читалището.

**Чл. 21.** (1) Проверителната комисия се състои най-малко от трима членове, избрани за срок до 3

години.

         (2) Членове на проверителната комисия не могат да бъдат лица, които са в трудово-правни отношения с читалището или са роднини на членове на настоятелството, на председателя или на секретаря по права линия, съпрузи, братя, сестри и роднини по сватовство от първа степен.

(3) Проверителната комисия осъществява контрол върху дейността на настоятелството, председателя и секретаря на читалището по спазване на закона, устава и решенията на общото събрание.

(4) При констатирани нарушения проверителната комисия уведомява общото събрание на читалището, а при данни за извършено престъпление – и органите на прокуратурата.

**Чл. 22.** Не могат да бъдат избирани за членове на настоятелството и на проверителната комисия, и за секретари, лица които са осъждани на лишаване от свобода за умишлени престъпления от общ характер.

**Чл. 23.** (1) Членовете на настоятелството, включително председателят и секретарят, подават декларации за липса на конфликт на интереси и че не са „свързани лица” по смисъла на § 1 от ДР на Закона за предотвратяване и разкриване на конфликт на интереси, по реда и при условията на същия.

                (2) Декларациите се обявяват на интернет страницата на  читалището.

**V. ГЛАВА ПЕТА. ИМУЩЕСТВО И ФИНАНСИРАНЕ НА ЧИТАЛИЩЕТО.**

**Чл. 24.** Имуществото на читалището се състои от право на собственост и от други вещни права, вземания, ценни книжа, други права и задължения.

**Чл. 25.** Читалището набира средства от следните източници:

1.членски внос;

2. културно-просветна и информационна дейност;

3. субсидия от държавния и общинските бюджети;

4. наеми от движимо и недвижимо имущество;

5. дарения и завещания;

6. други приходи.

**Чл. 26.** (1) Читалищното настоятелство изготвя годишния отчет за приходите и разходите.

 (2) Отчетът за изразходваните от бюджета средства се представя в общината ежегодно.

**Чл. 27** (1)Председателят на читалището ежегодно в срок до 10 ноември е длъжен да представи на кмета на общината предложение  за дейността на читалището през следващата година.

            (2) Председателят на читалището представя ежегодно до 31 март пред кмета на общината и общинския съвет доклад за осъществените дейности в изпълнение на програмата и за изразходваните от бюджета средства през предходната година.

**VІ. ГЛАВА ШЕСТА. ПРЕКРАТЯВАНЕ НА ЧИТАЛИЩЕТО.**

**Чл. 28.**(1)Читалището може да бъде прекратено по решение на общото събрание, вписано в регистъра на окръжния съд. То може да бъде прекратено с ликвидация или по решение на окръжния съд, ако:

1. дейността му противоречи на закона, устава и добрите нрави;

2. имуществото му не се използва според целите и предмета на дейността на читалището;

3. е налице трайна невъзможност читалището да действа или не развива дейност за период от две години;

4. не е учредено по законния ред;

5. е обявено в несъстоятелност.

**Чл. 29.** (1) Разпределянето на останалото след удовлетворяването на кредиторите имущество се решава съгласно този устав, доколкото в закон не е предвидено друго. Ако решение не е било взето до прекратяването, то се взема от ликвидатора на читалището.

(2) Ако не съществуват лица по ал. 1 или ако те не са определяеми, имуществото преминава върху общината по седалището на читалището. Общината е длъжна да използва полученото имущество за дейност, възможно най-близка до целта на прекратеното читалище.

(3) Имуществото по предходните алинеи не може да се разпределя, продава или по какъвто и да било начин да се прехвърля на ликвидатор, назначен извън кръга на лицата по ал. 2, с изключение на дължимото им възнаграждение.

(4) Лицата, придобили имущество в резултат на извършената ликвидация по ал. 1-3, отговарят за задълженията на читалище до размера на придобитото.

**VІІ. ГЛАВА СЕДМА. ЗАКЛЮЧИТЕЛНИ РАЗПОРЕДБИ.**

**Чл. 30.** Читалището има свой кръгъл печат с надпис Читалище,,Просвета-1929” .

**Чл. 31.** Празници на читалището 24 май, 01.11.Ден на народните будители

**Чл. 32.** Настоящият устав е изменен и допълнен на основание Законът за народните читалища (изм. Д.В.бр.42 от 05 юни 2009 г.) и е приет на Общо събрание на читалището на 01.11.2018  година.

**Чл. 33**. За всички неуредени в този устав отношения се прилага Законът за народните читалища, Законът за юридическите лица с нестопанска цел и действащите в страната нормативни документи.